รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบ ประกอบด้วยกรรมการอิสระ จำนวน 3 ท่าน
ซึ่งไม่ได้เป็นผู้บริหารของบริษัทฯ
และเป็นผู้ทรงคุณวุฒิและประสบการณ์ด้านบัญชีการเงินและบริหารธุรกิจ โดยมี นางพิไล
เปี่ยมพงศ์สานต์ เป็นประธานกรรมการตรวจสอบ นายไพบูลย์ ศิริภาณุเสถียร และพันตำรวจเอกหญิง
กิดานันท์ คมขำ เป็นกรรมการตรวจสอบ โดยมี นางสาวถิรนันท์ แสงพึ่งธรรม
เป็นเลขานุการคณะกรรมการตรวจสอบ

คุณหญิงนงคราญ จันทนยิ่งยง ได้ลาออกจากการเป็นคณะกรรมการบริษัทฯ
และประธานกรรมการตรวจสอบ เมื่อวันที่ 16 เมษายน 2554 และคณะกรรมการบริษัทฯ ได้แต่งตั้ง
นางพิไล เปี่ยมพงศ์สานต์ ดำรงตำแหน่งประธานกรรมการตรวจสอบแทน คุณหญิงนงคราญ
จันทนยิ่งยง เมื่อวันที่ 12 พฤษภาคม 2554

คณะกรรมการตรวจสอบได้ปฏิบัติหน้าที่ตามขอบเขต
หน้าที่และความรับผิดชอบที่ได้รับมอบหมายจากคณะกรรมการบริษัทฯ
ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยในปี 2554
ได้จัดให้มีการประชุมคณะกรรมการตรวจสอบร่วมกับผู้บริหาร ผู้สอบบัญชีและผู้ตรวจสอบภายใน รวม
4 ครั้ง เพื่อพิจารณาประเด็นปัญหา แลกเปลี่ยนความคิดเห็น รับฟังคำชี้แจง
ตลอดจนให้ข้อเสนอแนะที่เป็นประโยชน์ต่อการบริหารงานของบริษัทฯ โดยมี นางพิไล
เปี่ยมพงศ์สานต์ นายไพบูลย์ ศิริภาณุเสถียร และพันตำรวจเอกหญิง กิดานันท์ คมขำ
เข้าร่วมประชุมครบทุกครั้ง โดยสรุปสาระสำคัญได้ดังนี้

1. สอบทานรายงานทางการเงินรายไตรมาส และรายงานทางการเงินประจำปี 2554
โดยสอบถามประเด็นปัญหา และรับฟังคำชี้แจงจากผู้สอบบัญชีในเรื่องความถูกต้องครบถ้วน
เชื่อถือได้ของรายงานทางการเงินของบริษัทฯ ตลอดจนการเปิดเผยข้อมูลที่สำคัญอย่างเพียงพอ
รวมทั้งรายการเปลี่ยนแปลงหลักเกณฑ์ทางบัญชีที่มีสาระสำคัญ
คณะกรรมการตรวจสอบมีความเห็นว่ารายงานทางการเงินของบริษัทฯ
ถูกต้องตามที่ควรในสาระสำคัญ ตามหลักการบัญชีที่รับรองทั่วไป
ซึ่งผู้สอบบัญชีเสนอรายงานแบบไม่มีเงื่อนไข

2. พิจารณารายงานผลการตรวจสอบภายใน และผลการประเมินระบบควบคุมภายใน
รวมถึงการประเมินและวิเคราะห์ความเสี่ยงในกิจกรรมที่สำคัญ มีความเห็นว่าบริษัทฯ
มีระบบการควบคุมภายในที่เพียงพอ เหมาะสมและมีประสิทธิผล

1.  3. สอบทานการปฏิบัติตามกฎหมาย ว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัทฯ
    รวมถึงการปฏิบัติตามระเบียบข้อบังคับของบริษัทฯ มีความเห็นว่าบริษัทฯ
    ปฏิบัติสอดคล้องตามกฎหมาย ระเบียบและข้อกำหนดต่างๆ ที่เกี่ยวข้องด้วยดีอย่างต่อเนื่อง

    4. สอบทานและให้ความเห็นการเข้าทำรายการที่เกี่ยวโยงกันของบริษัทฯ
    หรือรายการที่อาจมีความ
    ขัดแย้งทางผลประโยชน์ให้มีความถูกต้องสอดคล้องกับข้อกำหนดของตลาดหลักทรัพย์แห่งประเทศไทย

    5. คณะกรรมการตรวจสอบได้พิจารณาผลการปฏิบัติงานของผู้สอบบัญชีจากบริษัท สำนักงาน
    เอินส์ท แอนด์ ยัง จำกัด มีความเห็นว่าเป็นผู้มีความเชี่ยวชาญในวิชาชีพ มีความเป็นอิสระ
    ปฏิบัติหน้าที่ได้เป็นอย่างดี มีประสิทธิภาพมาโดยตลอด จึงนำเสนอต่อคณะกรรมการบริษัทฯ
    เพื่อเสนอขออนุมัติจากที่ประชุมสามัญประจำปี แต่งตั้งให้ นายโสภณ เพิ่มศิริวัลลภ
    ผู้สอบบัญชีรับอนุญาตเลขที่ 3182 และ/หรือ นางสาวพิมพ์ใจ มานิตขจรกิจ แห่งบริษัท
    สำนักงานเอินส์ท แอนด์ ยัง จำกัด เป็นผู้สอบบัญชีประจำปี 2555

    6.
    พิจารณาแนวทางการตรวจสอบภายในของตลาดหลักทรัพย์แห่งประเทศไทยและมาตรฐานการประกอบวิชาชีพตรวจสอบภายใน
    มุ่งเน้นความเป็นอิสระ เที่ยงธรรมและเป็นกลาง

    7. พิจารณา และอนุมัติแผนการตรวจสอบภายในประจำปี 2555
    โดยเน้นการประเมินระบบควบคุมภายใน
    การประเมินและวิเคราะห์ความเสี่ยงในกิจกรรมที่มีสาระสำคัญมากขึ้น

  ......................................................

(คุณพิไล เปี่ยมพงศ์สานต์)

  ประธานกรรมการตรวจสอบ

  28 กุมภาพันธ์ 2555